b'\n_START_ARTICLE_\nStill Life\n_START_SECTION_\nSange\n_START_PARAGRAPH_\nIndtil udgivelsen af Blackwater Park i 2001 var Still Life gruppens kommercielt mest succesfulde album. Som de fleste af gruppens \xc3\xb8vrige album indeholder Still Life gruppens kendetegnende blanding af d\xc3\xb8dsmetal og elementer fra progressiv rock._NEWLINE_I forhold til tidligere udgivelser er forsanger Mikael \xc3\x85kerfeldts d\xc3\xb8dsmetalgrowl p\xc3\xa5 dette album v\xc3\xa6sentligt dybere end p\xc3\xa5 tidligere album._NEWLINE_Den eneste rent akustiske sang p\xc3\xa5 albummet er sangen "Benighted", som blandt andet indeholder en jazzinspireret guitarsolo. Sangen, som har visse ligheder med Camels "Never Let Go" fra deres debutalbum Camel, er en af de f\xc3\xa5 af Opeths sange, der f\xc3\xb8lger en line\xc3\xa6r sangstruktur med vers og omkv\xc3\xa6d. "Face of Melinda" betragtes som en forholdsvist bl\xc3\xb8d sang i forhold til Opeths \xc3\xb8vrige materiale, idet den, til trods for at den indeholder guitarriff, der er typisk for gruppens tungere sange, udelukkende indeholder ren vokal og ingen growl. I str\xc3\xa6ben efter at f\xc3\xa5 sangen til at mindre mere om jazz, benytter gruppen p\xc3\xa5 albummet en b\xc3\xa5ndl\xc3\xb8s basguitar og de s\xc3\xa6dvanlige trommestikker er udskiftet med b\xc3\xb8rster. Gruppen betragter selv sangen som deres ballade.'